არტემისია I
არტემისია I კარიელი  (ძვ. ბერძნ. Ἀρτεμισία) (ძვ. წ. დაახლ. 480 ) — ჰალიკარნასის მმართველი. მეუღლის გარდაცვალების შემდეგ მართავდა კარიას. სპარსელების მოკავშირე. არტემისია თან ახლდა ქსერქსეს I-ს საბერძნეთის წინააღმდეგ ლაშქრობაში. მეთაურობდა საკუთარი ხუთი გემისგან შემდგარ რაზმს,  ასევე ნისიროსის, კოსის და კალინდას გემებს. ჰეროდოტეს გადმოცემით, ეს ხომალდები, სიდონის გემების შემდეგ, საუკეთესოები იყვნენ სპარსეთის ფლოტში. არტემისია ისტორიაში ცნობილი გახდა სალამინის ბრძოლით. იგი გამოირჩეოდა  სიმამაცით, გამბედაობითა და მონდომებით.  მოკავშირეებს შორის   არტემისია განსაკუთრებული პატივისცემით  სარგებლობდა ქსერქსეს მხრიდან.